**VALGA KESKRAAMATUKOGU RÕDUPIIRETE- JA VARIKATUSE NING RÄÄSTAVIILUS PUITPITSI RENOVEERIMINE**

**LÄHTEÜLESANNE**

1. **Terminid**

Tehnilises kirjelduses on Valga Vallavalitsust nimetatud Hankijaks või Tellijaks. Isikut, kellega käesoleva riigihanke tulemusena kavatsetakse sõlmida töövõtuleping, nimetatakse Töövõtjaks.

1. **Sissejuhatus**

Käesolev renoveerimise lähteülesanne on koostatud Valgas aadressil Aia tn 12  asuva Valga Keskraamatukogu rõdupiirete, varikatuse ja räästaviilus puitpitsi restaureerimiseks vajalike ettevalmistustööde, vajadusel ehituskäigus tegevuskava täiendamise ning kaasnevate restaureerimise tööde teostamiseks ja vastava hinnapakkumise tegemiseks.

Toetust taotletakse Muinsuskaitse ameti tähtajalisest taotlusvoorust 2025.

Lähtedokumentideks on:

1. Käesolev renoveerimistööde lähteülesanne.

1. **Projekti põhinäitajad**

**Kinnistu andmed**

Tunnus: 85401:005:0330

Pindala: 2042.0 m2

Kasutamise sihtotstarve: Ühiskondlike ehitiste maa 100%

**Hoone andmed**

Korruste arv: 2

Ehitusalune pind: 689,0 m2

Maht: 4895,0 m3

Suletud netopind: 915,1 m2

**Asukoht**

Aia tn 12, Valga, Eesti Vabariik.

**4.Tellija**

Valga Vallavalitsus; aadress Puiestee 8, 68203 Valga, Eesti Vabariik, kontaktisik Angeelika Saaron + 372 53 53 0588, [angeelika.saaron@valga.ee](mailto:angeelika.saaron@valga.ee).

**5.Renoveerimistööde ulatus**

Töö eesmärgiks on renoveerida Aia tn 12 Valga Keskraamatukogu rõdu varikatus, restaureerida räästaviiluse puitpits ja rõdupiirded. Ehitustööde kvaliteet ja ratsionaalsus peavad olema tagatud paremal moel. Töövõtjal peab olema **muinsuskaitselane pädevus.**

Töövõtja töövõtu mahtu kuuluvad täiendavalt sidustöödena ka:

* Tegevuskava koostamine;
* Vajadusel ehitustehniliste uuringute läbiviimine;
* Rõdupiirete renoveerimine, esmasel vaatlusel kaks neist restaureerida ja neli taastada, ligikaudsete mõõtudega 156x83,5x16 cm;
* Varikatuse tugipostide renoveerimine, esmasel vaatlusel kolm restaureerida ja 4 taastada, ligikaudsete mõõtudega 250x16x16;
* Varikatuse laetalade restaureerimine, üks neist ligikaudsete mõõtudega 520x 16x16cm ja kaks 460x 16x16cm;
* Räästaviilu puitpitsi restaureerimine;
* Varikatuse räästalaudise restaureerimine;
* Teostada tööd, mida ei ole otseselt nimetatud, kuid mis on vajalikud hanke eesmärkide saavutamiseks.

Tööde teostamisel tuleb järgida head ehitustava, tehnilisi norme ja kvaliteedinõudeid.

**6.Renoveerimistööde ettevalmistamine**

Töövõtja ettevalmistamise etapil kuuluvad töövõtja kohustuste hulka

muu hulgas:

* tutvumine kohapeal hoone olukorraga enne renoveerimistööde teostamist, et teha vajalikke märkmeid, fotosid ning vaadata läbi olemasolev projektdokumentatsioon ja ehitamisdokumentatsioon (protokollid, aktid, päevikud);
* renoveerimistööde ajagraafiku koostamine;
* kõikide renoveerimisprotsessi kaasatud osapoolte, sh arhitekti, konsultantide ja tellija vahelise infovahetuse reeglite ning nõuete, sh nõupidamiste reglementide kehtestamine (vajadusel ka veebipõhiste nõupidamiste korraldamine);
* koostöös Tellijaga projekteerimise lähteülesande, Tellija vajaduste ning nõuete kontrollimine ja täpsustamine.

**7.Projekteerimistööde ajakava**

Lepingu täitmise **tähtaeg on 6 kuud** Lepingu sõlmimisest.

**8.Normdokumentatsioon**

**Õigusaktid**

Peatöövõtja peab oma töövõtus lähtuma Eesti Vabariigi õigusaktidestja standarditest, mis on vajalikud Valga Aia tn 12 restaureerimistööde teostamiseks.

* RYL-2000 (Rakennustöiden yleiset laatuvaatimukset) Ehitustööde üldised kvaliteedinõuded (MaaRYL 2000, Tarindi RYL 2000, Viimistlus RYL 2000, Maalritööde RYL 2001, Hoone tehnosüsteemide RYL 2002. (Väljastab Eesti –Infokeskus AS).
* ET-kartoteek. Eesti ehitusalased normdokumendid (Eesti Ehitusteabe kartoteeki väljastab Ehitusteave AS).
* ETF- kartoteek. Soome RT-kataloogi lühendatud variant, üldehitusalased normatiivid, seadusandlus, projekteerimisjuhised ja tootekaardid (Eesti Ehitusteabe Fondi kartoteek, väljastab ET – Infokeskus AS).
* RATU-kartoteek (soomekeelne). Käsitleb tööde teostamise tehnoloogiat.
* RT-kartoteek (soomekeelne). Käsitleb Soome ehitusalaseid normatiive ja seadusandlust, projekteerimisjuhiseid ja tootekaarte.
* https://kompetentsikeskus.sm.ee/et

Ehitaja peab juhinduma ka muudest juhendmaterjalidest, mis on vajalikud Valga Aia tn 12 restaureerimistööde läbiviimiseks.

**9. Kooskõlastused ja kinnitused**

Ehitaja töövõtu mahtu kuulub tööde loa taotlemine kultuurimälestiste registris ja tegevuskava koostamine.

1. **Muud tingimused**

* 1. Vastavaid töid tellitakse, kui tuleb positiivne vastus Muinsuskaitse ameti tähtajalise taotlusvooru 2025 taotlusele.
  2. Eduka pakkumuse valiku aluseks on madalaim hind.
  3. Pakkuja peab täitma kululoendi.
  4. Tööde eest tasub Tellija peale tööde vastuvõtmist.

Pakkumised tuleb esitada hiljemalt 20. septembriks 2024.aastaks e-post: [hanked@valga.ee](mailto:hanked@valga.ee)